CELEX: 52021PC0656
Language: fi
Date: 2021-10-28
Title: Ehdotus EUROOPAN PARLAMENTIN JA NEUVOSTON ASETUS pysyvistä orgaanisista yhdisteistä annetun Euroopan parlamentin ja neuvoston asetuksen (EU) 2019/1021 liitteiden IV ja V muuttamisesta

EUROOPAN KOMISSIO
            Bryssel 28.10.2021
            COM(2021) 656 final
            2021/0340(COD)
            
            Ehdotus
            EUROOPAN PARLAMENTIN JA NEUVOSTON ASETUS
            pysyvistä orgaanisista yhdisteistä annetun Euroopan parlamentin ja neuvoston asetuksen (EU) 2019/1021 liitteiden IV ja V muuttamisesta
            (ETA:n kannalta merkityksellinen teksti)
            {SEC(2021) 379 final} - {SWD(2021) 299 final} - {SWD(2021) 300 final} - {SWD(2021) 301 final}
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Pysyvistä orgaanisista yhdisteistä annetulla Euroopan parlamentin ja neuvoston asetuksella (EU) 2019/1021
                  1
               , jäljempänä ’POP-asetus’, pannaan täytäntöön unionin sitoumukset, jotka johtuvat neuvoston päätöksellä 2006/507/EY
                  2
                hyväksytystä pysyviä orgaanisia yhdisteitä koskevasta Tukholman yleissopimuksesta, jäljempänä ’Tukholman yleissopimus’, ja neuvoston päätöksellä 2004/259/EY
                  3
                hyväksytystä valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvästä pysyviä orgaanisia yhdisteitä koskevasta pöytäkirjasta, jäljempänä ’POP-pöytäkirja’.
            
            
               Ehdotuksen ensisijaisena tavoitteena on panna täytäntöön sen soveltamisalaan kuuluvien aineiden osalta Tukholman yleissopimuksen mukaiset EU:n kansainväliset velvoitteet ja erityisesti POP-asetuksesta johtuvat velvoitteet. Ehdotuksen päätavoitteena on näin ollen suojella ihmisten terveyttä ja ympäristöä POP-yhdisteiden aiheuttamilta haitallisilta vaikutuksilta sekä lopettaa tai minimoida jätteistä syntyvät POP-yhdisteiden päästöt. Tämän perusteella aloitteen yleisenä tavoitteena on myös varmistaa mahdollisimman pitkälti ihanteellinen tasapaino Euroopan vihreän kehityksen ohjelman tavoitteiden kanssa, jotta voidaan saada aikaan myrkyttömiä materiaalikiertoja, lisätä kierrätystä ja kiertotaloutta ja vähentää kasvihuonekaasupäästöjä.
            
            
               POP-yhdisteiden aiheuttamat ongelmat liittyvät niiden luontaisiin fysikaalisiin ja kemiallisiin ominaisuuksiin, siihen, miten ja missä niitä on käytetty, sekä haitallisiin vaikutuksiin, joita niiden vaiheittaisella ympäristöön pääsyllä on ihmisten ja ekosysteemien terveyteen sekä ekosysteemipalveluihin. Kaikilla POP-yhdisteillä katsotaan tavalla tai toisella olevan haitallisia, yleensä pitkäaikaisia vaikutuksia eläviin organismeihin. Ne säilyvät hyvin pitkään ympäristössämme ja kehossamme, ja ne voivat kulkeutua muuttumattomina lähes mihin tahansa maailmankolkkaan, kauas tuotanto- tai käyttöpaikastaan. 
            
            
               Tämän aloitteen konkreettisena tavoitteena on päivittää tiettyjen aineiden ja aineryhmien osalta POP-asetuksen liitteissä IV ja V vahvistettuja pitoisuusrajoja. Niiden perusteella määräytyy, miten POP-yhdisteitä sisältävää jätettä käsitellään, ja erityisesti se, voidaanko tällainen jäte kierrättää vai olisiko se hävitettävä tai muunnettava palautumattomasti. Tällä päivityksellä saatetaan POP-asetuksen liitteet IV ja V vastaamaan Tukholman yleissopimusta ja POP-asetuksen liitettä I yhdenmukaistamalla liitteissä luetellut aineet niiden kanssa ja ottamalla käyttöön niitä koskevat pitoisuusrajojen arvot. Lisäksi päivityksellä mukautetaan joidenkin jo lueteltujen aineiden raja-arvoja tieteen ja tekniikan kehitykseen.  
            
            
               POP-yhdisteitä sisältävän jätteen käsittely, myös sen kierrätys, silloin kun se on mahdollista, olisi toteutettava ympäristön kannalta asianmukaisesti siten, että se vaikuttaa mahdollisimman vähän ihmisten terveyteen ja ympäristöön. Tuloksena olevien uusioraaka-aineiden olisi oltava aina turvallisia käyttää ja tarkoitukseen sopivia. Ne eivät myöskään saa sisältää myrkyllisiä aineita, niin pitkälti kuin tämä on mahdollista. Käsittelyn olisi myös minimoitava myrkyllisten aineiden pääsy ympäristöön ja edistettävä siten nollapäästötavoitetta vähentämällä niiden ympäristö- ja terveysvaikutusta. Tämän toteutumiseksi käytössä on oltava sopivia huipputason lajittelu- ja dekontaminointiteknologioita. 
            
            
                
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  POP-asetuksessa vahvistetaan pysyvien orgaanisten yhdisteiden hallintaa koskevat nykyiset unionin säännöt. Pysyvien orgaanisten yhdisteiden vientiin liittyvät unionin velvoitteet on pantu täytäntöön Euroopan parlamentin ja neuvoston asetuksella (EU) N:o 649/2012
                     4
                  .
               
            
            
               Ehdotuksella muutetaan POP-asetuksen liitteitä IV ja V ja pannaan täytäntöön Tukholman yleissopimukseen ja POP-pöytäkirjaan liittyvät unionin sitoumukset. Se on myös yhdenmukainen vaarallisten jätteiden maanrajan ylittävien siirtojen ja käsittelyn valvontaa koskevan Baselin yleissopimuksen kanssa. Ehdotuksella pannaan täytäntöön sen soveltamisalaan kuuluvien aineiden osalta Baselin yleissopimuksen osapuolten velvoite vaarallisen ja muun jätteen ympäristön kannalta asianmukaisen käsittelyn varmistamisesta. POP-asetuksen liitteessä IV vahvistetuilla arvoilla pannaan täytäntöön unionin tasolla niiden alhaista POP-pitoisuutta koskevien arvojen käsite, jotka luetellaan ei-sitovina arvoina Baselin yleissopimukseen liittyviä teknisiä ohjeita koskevassa asiakirjassa ”General technical guidelines on the environmentally sound management of wastes consisting of, containing or contaminated with persistent organic pollutants”. 
            
            
               
               
                  •
                        Yhdenmukaisuus unionin muiden politiikkojen kanssa
               
               
                  Ehdotus on yhdenmukainen kestävyyttä edistävän kemikaalistrategian
                     5
                   tavoitteen kanssa. Sen mukaan on varmistettava, että kemikaaleja, joilla on krooninen vaikutus ihmisten terveyteen ja ympäristöön (yksi huolta aiheuttavien aineiden tyyppi), käytetään mahdollisimman vähän ja ne korvataan mahdollisimman pitkälti ja että kaikkein haitallisimpien kemikaalien käytöstä luovutaan asteittain, erityisesti kulutustavaroissa. 
               
            
            
               Ehdotus vastaa myös Euroopan vihreän kehityksen ohjelmassa
                  6
                esitettyä tavoitetta, jonka mukaan ilmastoneutraalius on saavutettava Euroopassa vuoteen 2050 mennessä, sekä uuden kiertotalouden toimintasuunnitelman
                  7
                täytäntöönpanoa koskevaa tavoitetta, jossa on kyse ilmastoneutraalien ja kiertoon perustuvien tuotteiden johtavien markkinoiden kehittämisen edistämisestä EU:ssa ja sen ulkopuolella. Lisäksi ehdotus on yhdenmukainen saasteettomuustoimintasuunnitelmasta annetun tiedonannon
                  8
                kanssa. Tiedonannossa EU on määritellyt vuodeksi 2050 saasteettomuusvision, jonka tavoitteena on vähentää ilman, veden ja maaperän pilaantuminen tasolle, jota ei enää pidetä haitallisena terveydelle ja luonnon ekosysteemeille ja jolla ei ylitetä maapallon resurssien rajoja.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Ehdotus perustuu ympäristön suojeluun liittyvään Euroopan unionin toiminnasta tehdyn sopimuksen 192 artiklan 1 kohtaan, koska Tukholman yleissopimuksen nojalla hyväksytyillä toimenpiteillä on pääasiassa ympäristöön liittyvä tavoite eli pysyvien orgaanisten yhdisteiden päästöjen lopettaminen tai vähentäminen. 
            
         
         
            
               POP-asetuksen 15 artiklan 2 kohdassa säädetään, että komissio tarkastelee jatkuvasti uudelleen liitteitä IV ja V ja tekee tarvittaessa lainsäädäntöehdotuksia niiden muuttamiseksi, jotta niitä voidaan mukauttaa yleissopimuksen tai pöytäkirjan liitteissä esitetyn aineiden luettelon muutoksiin, tai kyseisen asetuksen liitteiden nykyisten merkintöjen tai säännösten muuttamiseksi, jotta niitä voidaan mukauttaa tieteen ja tekniikan kehitykseen. 
            
            
            
               •Toissijaisuusperiaate 
            
            
               POP-yhdisteet, jotka kuuluvat tämän asetuksen soveltamisalaan, kulkeutuvat EU:n sisärajojen ylitse kauas lähteistään. Siksi on ensisijaisen tärkeää, että POP-yhdisteitä sisältävän jätteen pääsy ympäristöön estetään. 
            
            
               Ympäristön ja ihmisten terveyden suojeleminen järjestelmällä, joka takaa POP-yhdisteitä sisältävän jätteen asianmukaisen käsittelyn, voi olla tehokasta vain, jos EU:n tasolla määritellään ja vahvistetaan yhteiset säännöt. Näin ollen jäsenvaltiot eivät voi saavuttaa ehdotuksen tavoitteita yksinään, koska tarvitaan yhdenmukaista lähestymistapaa sen varmistamiseksi, että unioni Tukholman yleissopimuksen sopimuspuolena täyttää kansainväliset velvoitteensa. 
            
            
            
               •Suhteellisuusperiaate
            
            
               POP-asetuksen johdanto-osan 34 kappaleessa edellytetään suhteellisuuden arviointia. Suhteellisuusperiaate, sellaisena kuin se on vahvistettu Euroopan unionista tehdyn sopimuksen 5 artiklassa, pyrkii asettamaan EU:n toimielinten toteuttamat toimenpiteet tiettyihin rajoihin. 
            
            
               Ehdotukseen sisältyvät toimenpiteet on rajattu siihen, mikä on välttämätöntä sen tavoitteiden saavuttamiseksi, ja niissä otetaan huomioon Euroopan unionista tehtyyn sopimukseen liitetyn pöytäkirjan N:o 2 5 artiklan määräykset toissijaisuus- ja suhteellisuusperiaatteen soveltamisesta. Kyseisten määräysten mukaan ”[e]sityksessä lainsäätämisjärjestyksessä hyväksyttäväksi säädökseksi otetaan huomioon, että unionille, jäsenvaltioiden hallituksille, alueellisille tai paikallisille viranomaisille, taloudellisille toimijoille ja kansalaisille aiheutuvan taloudellisen tai hallinnollisen rasituksen olisi pysyttävä mahdollisimman pienenä ja sen olisi oltava suhteutettu saavutettavaan tavoitteeseen”. 
            
            
               Vaikutustenarvioinnin liitteessä IV kuvaillut raja-arvojen määrittämismenetelmät tukevat sellaisten raja-arvojen kehittämistä, jotka ovat realistisia ja jotka voidaan panna täytäntöön kaikkien asiaan liittyvien jätevirtojen osalta. Ehdotettujen raja-arvojen teknisestä ja taloudellisesta toteuttamiskelpoisuudesta tehdään arviointi niiden päätoimijoiden osalta, joihin ehdotus vaikuttaa. Kukin arviointi on tapauskohtainen ja perustuu saatavilla oleviin tietoihin. Arvioinnissa otetaan huomioon muun muassa seuraavat näkökohdat: niiden sidosryhmien lukumäärä, koko ja luonne, joihin ehdotus vaikuttaa, sidosryhmien arvioitu kyky sopeutua lisäkustannuksiin ja ‑investointeihin sekä saatavilla oleva jätealan toimijoiden käsittelykapasiteetti. 
            
            
               Parhaiksi arvioitujen toimintavaihtoehtojen vaikutusten analyysista esitetään yhteenveto vaikutustenarvioinnin 8.2 kohdassa.
            
            
            
               •Toimintatavan valinta
            
            
               POP-asetuksen 15 artiklan 2 kohdan mukaan komission on tarvittaessa tehtävä lainsäädäntöehdotuksia liitteiden IV ja V muuttamiseksi, jotta niitä voidaan mukauttaa yleissopimuksen tai pöytäkirjan liitteissä esitetyn aineiden luettelon muutoksiin, tai kyseisen asetuksen liitteiden nykyisten merkintöjen tai säännösten muuttamiseksi, jotta niitä voidaan mukauttaa tieteen ja tekniikan kehitykseen. Sen vuoksi, kuten 15 artiklan 2 kohdassa säädetään, tämä aloite tehdään POP-asetusta muuttavan asetuksen muodossa.
            
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               Nykyisen lainsäädännön jälkiarviointia ei pidetty tarpeellisena tämän ehdotuksen rajallisen ja teknisen luonteen sekä vuonna 2019 toteutetun POP-asetuksen uudelleenlaatimisen vuoksi.  
            
            
                
            
            
               •Sidosryhmien kuuleminen
            
         
         
            
               Tähän ehdotukseen liittyvästä vaikutustenarvioinnista kuultiin kattavasti sidosryhmiä, jotta voitiin varmistaa, että niiden näkemykset olivat asianmukaisesti edustettuina ja tulivat asianmukaisesti huomioon otetuiksi. Ehdotuksen teknisen luonteen ja yksityiskohtaisuuden vuoksi kuuleminen oli pääosin suunnattu ammattilaisille, tutkijoille, teollisuutta ja toimialoja edustaville sidosryhmille sekä kansalaisyhteiskunnan edustajille, kuten kansalais-, kuluttaja- ja ammattijärjestöille. 
            
            
               Alustava vaikutustenarviointi (etenemissuunnitelma) julkaistiin 29. toukokuuta 2020, ja kuulemisaika päättyi 7. elokuuta 2020. Palautetta saatiin 51 vastaajalta. Vastauksia analysoitaessa havaittiin joitakin selviä eroja siinä, miten eri sidosryhmät suhtautuivat POP-yhdisteiden käsittelyyn kiertotaloudessa. 
            
            
               Monien, erityisesti kansalaisjärjestöiltä saatujen vastausten mukaan POP-yhdisteitä sisältävän jätteen kierrättäminen on ristiriidassa turvallisen kiertotalouden kanssa. Tässä argumentissa pidetään tärkeämpänä POP-yhdisteiden poistamista toimitusketjusta kuin tällaisten tuotteiden kierrättämiseen liittyviä mahdollisia hyötyjä. Teollisuudelta saadut vastaukset antoivat vaihtelevamman kuvan. Niissä todetaan, että EU:n politiikat, joiden tavoitteena on toisaalta myrkytön ympäristö ja toisaalta kierrätyksen lisääminen, ohjaavat usein vastakkaisiin suuntiin, minkä vuoksi jätealan toimijat ovat tilanteessa, jossa säännöt eivät ole ennakoitavissa eivätkä aina toteutettavissa. Kaksi yhdistystä totesi, että jätteiden lajitteluun ja dekontaminointiin kohdistuvien uusien investointien edistämiseen olisi tarjottava enemmän julkista tukea, koska sen avulla voitaisiin lisätä ja parantaa kierrätystä.
            
            
               Lisäksi ehdotuksen tueksi teetetyn tutkimuksen yhteydessä toteutettiin kohdennettu sidosryhmäkuuleminen, joka kattoi kaikki vaikutustenarvioinnin kannalta olennaiset näkökohdat, myös sosioekonomiset tekijät. Kuuleminen toteutettiin sähköisellä kyselylomakkeella ja haastatteluilla, joihin osallistui keskeisiä toimialoja ja järjestöjä edustavia sidosryhmiä. Tämän ehdotuksen tueksi tehdyssä vaikutustenarvioinnissa hyödynnetään myös kemikaali-, tuote- ja jätelainsäädännön rajapinnasta järjestetyssä julkisessa kuulemisessa
                  9
                kerättyjä tietoja siitä, mitä mieltä sidosryhmissä ja yhteiskunnassa yleensäkin ollaan kierrätysmateriaaleissa esiintyvistä huolta aiheuttavista aineista. Kyseisessä vuonna 2018 toteutetussa kuulemisessa käsiteltiin tähän toimenpiteeseen liittyviä laajempia, vähemmän teknisiä näkökohtia, minkä vuoksi nämä tiedot olivat jo saatavilla ja niitä käytettiin tämän toimenpiteen tukena. Kyseisestä kuulemisesta julkaistiin yhteenvetokertomus
                  10
                julkaistiin 28. helmikuuta 2019.
            
            
               
                  Yksityiskohtainen kuvaus sidosryhmien kuulemisista ja niiden tuloksista esitetään vaikutustenarvioinnin liitteessä 2.
               
               
            
            
               •Asiantuntijatiedon keruu ja käyttö
            
            
               Vaikutustenarvioinnin analyysin tueksi komissio teki ulkoisten konsulttien kanssa tukisopimuksen: Study to support the assessment of impacts associated with the review of limit values in waste for POPs listed in Annexes IV and V of Regulation (EU) 2019/1021 (RPA/INERIS, 2021). Arvioinnissa hyödynnettiin myös erityisesti aineiden ja jätteiden massavirtojen osalta tutkimusta, joka oli tehty POP-asetuksen liitteiden IV ja V edellisen muuttamisen tueksi asetuksen (EY) N:o 850/2004 uudelleenlaadinnan yhteydessä: Study to support the review of waste related issues in Annexes IV and V of Regulation (EC) 850/2004 (Ramboll Environment & Health GmbH, tammikuu 2019).
            
            
               Näiden kahden tutkimuksen lisäksi otettiin huomioon asiaan liittyviä aineita koskevat tiedot, jotka sisältyivät seuraaviin POP-asetuksen edellisten muutosten tueksi tehtyihin vanhempiin tutkimuksiin: 
            
            
               ·Study on waste related issues of newly listed POPs and candidate POPs (ESWI Consortium, huhtikuu 2011)
            
            
               ·Study to facilitate the implementation of certain waste related provisions of the Regulation on Persistent Organic Pollutants (POPs) (BiPRO, elokuu 2005).
            
            
               Ehdotuksen tueksi tehdyn vaikutustenarvioinnin laatimisessa avusti myös vaikutustenarviointia käsittelevä komission yksiköiden välinen ohjausryhmä. Tämä ympäristöasioiden pääosaston perustama ryhmä kokoontui neljä kertaa heinäkuun 2020 ja kesäkuun 2021 välisenä aikana. 
            
            
            
               •Vaikutustenarviointi
            
            
               Tähän ehdotukseen liittyy vaikutustenarviointi. Sääntelyntarkastelulautakunta antoi vaikutuksenarvioinnista ensimmäisen lausunnon 5. maaliskuuta 2021. Kun ensimmäisessä lausunnossa esitetyt kommentit oli otettu huomioon, vaikutustenarviointi sai 29. kesäkuuta 2021 myönteisen lausunnon tietyin varauksin. Lopullisessa lausunnossaan lautakunta pyysi lisätietoja menetelmistä, joiden perusteella oli ehdotettu ehdotuksen soveltamisalaan kuuluvien POP-yhdisteiden eri raja-arvoja.
            
            
               Vaikutustenarvioinnissa tarkastelluissa toimintavaihtoehdoissa viitataan joihinkin liitteen IV arvoja koskeviin raja-arvoihin, joita ehdotetaan ehdotuksen soveltamisalaan kuuluville aineille. Liitteen IV arvot (joita kutsutaan myös POP-yhdisteiden alhaisiksi pitoisuusrajoiksi) määritellään POP-asetuksen 7 artiklan 4 kohdan a alakohdassa. Niillä vahvistetaan jätteessä olevien POP-yhdisteiden arvo, jonka täyttyessä tai ylittyessä yhdisteet on hävitettävä tai muunnettava palautumattomasti. Käytännössä tämä tarkoittaa sitä, että enintään tämän verran POP-yhdisteitä sisältävä jäte voidaan käsitellä muilla tavoin, myös kierrättämällä. 
            
            
               Kunkin ehdotuksen soveltamisalaan kuuluvan aineen osalta toimintavaihtoehto 1 kuvaa nykyistä perusskenaariota ja edustaa korkeinta tarkasteltua arvoa (tai raja-arvon puuttumista niiden aineiden osalta, joita ei ole vielä lueteltu). Perusskenaariossa POP-asetuksen liitteisiin IV ja V ei tehtäisi muutoksia. Tämä tarkoittaa sitä, että Tukholman yleissopimuksen nojalla lueteltuja uusia aineita ei sisällytettäisi kyseisiin liitteisiin.
                  11
                Sama koskisi myös aineita, joiden raja-arvot on jo määritetty POP-asetuksessa ja joiden arvoja olisi tarkistettava tieteen ja tekniikan kehityksen perusteella. 
            
            
               Toimintavaihtoehto 2 edustaa tarkasteltavan vaihteluvälin keskivaiheilla olevia arvoja. Tässä vaihtoehdossa ehdotetaan, että uusille aineille määritetään uudet raja-arvot liitteessä IV ja että tiettyjen lueteltujen POP-yhdisteiden raja-arvoja tiukennetaan perustelluissa tapauksissa. Ensiksi mainittu koskee uutta luetteloon lisättävää ainetta ”PFOA, sen suolat ja PFOA:n kanssa samankaltaiset yhdisteet”. Vaihtoehdossa 2 ei harkittu väliarvoja dikofolille ja pentakloorifenolille. Vaikutustenarvioinnissa harkittiin muille tämän ehdotuksen soveltamisalaan kuuluville aineille (PBDE-yhdisteet, HBCDD, SCCP-yhdisteet sekä dioksiinit ja furaanit, mukaan lukien dl-PCB:t) keskialueen raja-arvoa. 
            
            
               Toimintavaihtoehdossa 3 ehdotetaan tiukempia raja-arvoja liitteessä IV kahdeksalle aineelle
                  12
               . PBDE-yhdisteiden osalta vaihtoehdon 3 tarkastelu on jaettu kahdeksi alavaihtoehdoksi, joista toisessa alhaisempi raja-arvo pannaan täytäntöön välittömästi ja toisessa myöhemmin, viisi vuotta toimenpiteen voimaantulon jälkeen (tällä välin pannaan täytäntöön vaihtoehto 2). 
            
            
               Toimintavaihtoehtoa 4, joka sisältää vieläkin alhaisempia arvoja, on arvioitu dioksiinien ja furaanien (PCDD/F-yhdisteet) osalta. Tämän ylimääräisen vaihtoehdon tarkoituksena on ollut tutkia mahdollisuutta asettaa näille aineille alhaisempi arvo liitteessä IV sekä arvioida ylimääräistä alavaihtoehtoa, jossa määritetään alhaisempi erityinen arvo, jota käytetään rajana vain suoraan maahan levitettävälle käsittelemättömälle jätteelle (esim. maatalouden käyttötarkoituksissa). 
            
         
         
            
               Seuraavassa taulukossa esitetään arvioidut liitteen IV arvot (toimintavaihtoehdot) kullekin tarkasteltavalle aineelle tai aineryhmälle:
            
            
               Taulukot 1 ja 2: Liitteen IV raja-arvojen osalta tarkastellut toimintavaihtoehdot 
            
            
                     
                        Taulukko 1
                     
                  
                  
                     
                        Vaihtoehto 1
                     
                     
                        (perusskenaario
                           13
                        )
                     
                  
                  
                     
                        Vaihtoehto 2
                     
                  
                  
                     
                        Vaihtoehto 3
                     
                  
               
                     
                        PFOA, sen suolat ja PFOA:n kanssa samankaltaiset yhdisteet (mg/kg)
                     
                  
                  
                     
                        –
                     
                  
                  
                     
                        50 PFOA:lle ja sen suoloille;
                     
                     
                        2 000 samankaltaisille yhdisteille
                     
                  
                  
                     
                        0,025 PFOA:lle ja sen suoloille; 
                     
                     
                        1 samankaltaisille yhdisteille#
                     
                  
               
                     
                        Dikofoli (mg/kg)
                     
                  
                  
                     
                        –
                     
                  
                  
                     
                        –
                     
                  
                  
                     
                        50
                     
                  
               
                     
                        Pentakloorifenoli (PCP) ja sen suolat ja esterit (mg/kg)
                     
                  
                  
                     
                        –
                     
                  
                  
                     
                        –
                     
                  
                  
                     
                        100
                     
                  
               
                     
                        Viiden PBDE-yhdisteen summa (mg/kg)
                     
                  
                  
                     
                        1 000
                     
                  
                  
                     
                        500
                     
                  
                  
                     
                        200
                     
                  
               
                     
                        SCCP:t (mg/kg)
                     
                  
                  
                     
                        10 000
                     
                  
                  
                     
                        1 500
                     
                  
                  
                     
                        420
                     
                  
               
                     
                        HBCDD (mg/kg)
                     
                  
                  
                     
                        1 000
                     
                  
                  
                     
                        500
                     
                  
                  
                     
                        100
                     
                  
               
               Huomautus: PFOA:lle, dikofolille ja PCP:lle ei ole perusskenaarion arvoa, koska ne ovat uusia lueteltuja aineita.
            
            
            
                     
                        Taulukko 2
                     
                  
                  
                     
                        Vaihtoehto 1 (perusskenaario)
                     
                  
                  
                     
                        Vaihtoehto 2
                     
                     
                  
                  
                     
                        Vaihtoehto 3
                     
                     
                  
                  
                     
                        Vaihtoehto 4
                     
                     
                  
               
                     
                        Dioksiinit ja furaanit*
                     
                     
                        mg/kg
                     
                  
                  
                     
                        0,015
                     
                  
                  
                     
                        0,010
                     
                  
                  
                     
                        0,005+ (0,001)
                     
                  
                  
                     
                        0,001++      (0,00005)
                     
                  
               
               *: Arvioidaan myös sen asianmukaisuutta, että dioksiinien kaltaiset PCB:t sisällytetään dioksiineja ja furaaneja koskevaan ryhmän arvoon.        
            
            
               +/++: Dioksiinien ja furaanien osalta vaihtoehdoissa 3 ja 4 määritellään kaikkiin jätehuoltotoimintoihin yleisesti sovellettava arvo. Niihin sisältyy alavaihtoehto, joka sisältäisi sulkeissa ylimääräisen erityisen raja-arvon, jota sovellettaisiin vain jätteen levittämiseen maahan. 
            
            
               Seuraavassa taulukossa on korostettu parhaaksi arvioidut vaihtoehdot. Ne on valittu asianomaisten POP-yhdisteiden liitteen IV arvoille harkituista eri toimintavaihtoehdoista tehdyn ympäristöön liittyvien, sosiaalisten ja taloudellisten vaikutusten arvioinnin perusteella. 
            
            
               Taulukko 3: Parhaaksi arvioitu vaihtoehto liitteen IV raja-arvoille (korostettu) 
            
            
                     
                        Aine
                     
                  
                  
                     
                        Vaihtoehto 1 
                     
                     
                        (perusskenaario)
                     
                  
                  
                     
                        Vaihtoehto 2  
                     
                  
                  
                     
                        Vaihtoehto 3 
                     
                  
                  
                     
                        Vaihtoehto 4
                     
                  
               
                     
                        PBDE-yhdisteet
                     
                  
                  
                     
                        1 000 mg/kg
                     
                  
                  
                     
                        500 mg/kg
                     
                  
                  
                     
                        Aluksi täytäntöönpantava arvo on 500 mg/kg, ja arvoa pienennetään viiden vuoden kuluttua ensimmäisen raja-arvon voimaantulosta niin, että se on 200 mg/kg
                           14
                        
                     
                  
                  
                     
                        – 
                     
                     
                         
                     
                  
               
                     
                        HBCDD
                     
                  
                  
                     
                        1 000 mg/kg
                     
                  
                  
                     
                        500 mg/kg
                     
                  
                  
                     
                        100 mg/kg
                     
                  
                  
                     
                        –
                     
                  
               
                     
                        PCDD/F-yhdisteet (dioksiinit ja furaanit)
                           15
                        
                     
                  
                  
                     
                        0,015 mg TEQ/kg
                     
                  
                  
                     
                        0,010 mg TEQ/kg
                     
                  
                  
                     
                        0,005 mg TEQ/kg
                     
                  
                  
                     
                        0,001 mg TEQ/kg
                     
                  
               
                     
                        Dioksiinien kaltaiset PCB-yhdisteet
                           16
                        
                     
                  
                  
                     
                        dl-PCB:itä ei käsitellä erikseen (ne sisältyvät nykyiseen PCB:iden yhteenlaskettuun raja-arvoon, joka on 50 mg/kg)
                     
                  
                  
                     
                        Erityisen erillisen raja-arvon määrittely dl-PCB:ille
                     
                  
                  
                     
                        dl-PCB:iden sisällyttäminen PCDD/F-yhdisteiden raja-arvoon
                     
                     
                        (PCDD/F-yhdisteiden vaihtoehdossa 3 – 0,005 mg TEQ/kg)
                     
                  
                  
                     
                        –
                     
                  
               
                     
                        Lyhytketjuiset klooratut parafiinit (SCCP:t)
                     
                  
                  
                     
                        10 000 mg/kg
                     
                  
                  
                     
                        1 500 mg/kg
                     
                  
                  
                     
                        420 mg/kg
                     
                  
                  
                     
                        –
                     
                  
               
                     
                        PFOA, sen suolat ja PFOA:n kanssa samankaltaiset yhdisteet
                     
                  
                  
                     
                        Raja-arvoa ei ole
                     
                  
                  
                     
                        50 mg/kg (PFOA ja suolat)
                     
                     
                        2 000 mg/kg (PFOA:n kanssa samankaltaiset yhdisteet)
                     
                  
                  
                     
                        1 mg/kg PFOA:lle ja suoloille sekä 40 mg/kg PFOA:n kanssa samankaltaisille yhdisteille
                     
                     
                        [Huomautus: Edellä mainittua arvoa ehdotetaan seuraavan alun perin harkitun vaihtoehdon 3 sijaan:
                     
                     
                        0,025 mg/kg (PFOA ja suolat)
                     
                     
                        1 mg/kg (PFOA:n kanssa samankaltaiset yhdisteet)]
                     
                  
                  
                     
                        –
                     
                  
               
                     
                        Pentakloorifenoli (PCP) ja sen suolat ja esterit
                     
                  
                  
                     
                        Raja-arvoa ei ole
                     
                  
                  
                     
                        –
                     
                  
                  
                     
                        100 mg/kg
                     
                  
                  
                     
                        –
                     
                  
               
                     
                        Dikofoli
                     
                  
                  
                     
                        Raja-arvoa ei ole
                     
                  
                  
                     
                        –
                     
                  
                  
                     
                        50 mg/kg
                     
                  
                  
                     
                        –
                     
                  
               
               Edellä mainittujen liitteen IV arvojen lisäksi vaikutustenarvioinnissa käsitellään ehdotettaviin uusiin lueteltaviin aineisiin liittyvää yhtä yksittäistä toimintavaihtoehtoa, joka koskee asetuksen liitteeseen V sisällytettävää arvoa. Johdonmukaisuuden vuoksi ehdotetaan myös, että aine dekaBDE sisällytetään (lueteltuja) PBDE-yhdisteitä koskevaan raja-arvoon. Liitteen V arvoihin viitataan POP-asetuksen 7 artiklan 4 kohdan b alakohdassa, ja niitä kutsutaan myös POP-yhdisteiden enimmäispitoisuuksiksi.
            
            
               Taulukko 4: Ehdotettavat liitteen V raja-arvot  
            
            
                     
                        Aine
                     
                  
                  
                     
                        Arvo
                     
                  
               
                     
                        PBDE-yhdisteet (mukaan lukien dekaBDE)
                     
                  
                  
                     
                        10 000 mg/kg
                     
                  
               
                     
                        PFOA, sen suolat ja PFOA:n kanssa samankaltaiset yhdisteet
                     
                  
                  
                     
                        50 mg/kg PFOA:lle ja suoloille
                     
                     
                        2 000 mg/kg PFOA:n kanssa samankaltaisille yhdisteille 
                     
                  
               
                     
                        Pentakloorifenoli (PCP)
                     
                  
                  
                     
                        1 000 mg/kg
                     
                  
               
                     
                        Dikofoli
                     
                  
                  
                     
                        5 000 mg/kg
                     
                  
               
               Ehdotettavia parhaaksi arvioituja toimintavaihtoehtoja tukevat vaikutustenarvioinnin 5.2 kohdassa ja liitteessä IV kuvaillut menetelmät. Niissä otetaan huomioon yleiset tavoitteet, jotka koskevat ihmisten terveyden ja ympäristön suojelua (yleisenä tavoitteena), kierrätyksen ja uusioraaka-aineiden käyttöönoton lisäämistä sekä kasvihuonekaasupäästöjen vähentämisen edistämistä (EU:n ilmastotavoitteiden tueksi). 
            
            
               Liitteeseen V ehdotettavat arvot perustuvat menetelmien soveltamisen tuloksiin ja viime kädessä samankaltaisten aineiden nykyisiin hyväksyttyihin liitteen V arvoihin. 
            
            
               Edellä lueteltujen aineiden lisäksi vaikutustenarvioinnissa käsiteltiin perfluoriheksaanisulfonihappoa (PFHxS). Tukholman yleissopimuksen nojalla toimiva POP-yhdisteiden arviointikomitea hyväksyi päätöksen, jossa suositellaan, että sopimuspuolten konferenssi (COP) harkitsee PFHxS:n, sen suolojen ja PFHxS:n kanssa samankaltaisten yhdisteiden sisällyttämistä yleissopimuksen liitteeseen A ilman yksittäisiä vapautuksia. Tämä sisällyttämispäätös oli alun perin määrä tehdä heinäkuussa 2021, mutta se viivästyi covid-19-pandemian vuoksi. Päätös aiotaan näillä näkymin tehdä Tukholman yleissopimuksen COP10-kokouksen paikan päällä käytävässä osassa, joka järjestetään 6.–17. kesäkuuta 2022. Koska PFHxS:ää ei vielä mainita yleissopimuksessa, tällä hetkellä ei ehdoteta sen sisällyttämistä POP-asetukseen. Jos aine lisätään yleissopimukseen yhteispäätösmenettelyn aikana, sen sisällyttämistä asetukseen voidaan ehdottaa vaikutustenarvioinnissa tehdyn analyysin perusteella.
            
            
            
               •Sääntelyn toimivuus ja yksinkertaistaminen
            
            
               Yksinkertaistamistoimenpiteitä ei yksilöity, koska POP-asetus on laadittu hiljattain uudelleen. Aloite on rajattu siihen, että määritetään arvot tietyille aineille POP-asetuksen liitteissä IV ja V. Näin ollen ehdotus noudattaa tarkasti määriteltyä oikeudellista laajuutta ja muotoa. 
            
         
         
            
               •Perusoikeudet
            
            
               
                  Vaarallisten aineiden, varsinkin POP-yhdisteiden, riittämätön hallinta lisää ympäristön yleistä saastumista, millä voi olla vakavia vaikutuksia seuraaviin oikeuksiin: oikeus elämään, oikeus henkilökohtaiseen koskemattomuuteen, oikeus oikeudenmukaisiin ja kohtuullisiin työoloihin ja ‑ehtoihin sekä oikeus terveelliseen ympäristöön. 
               
               
                  POP-asetuksella pannaan täytäntöön Tukholman yleissopimuksen ja POP-pöytäkirjan määräykset EU:ssa. Asetuksessa säädetään ympäristöä ja kehitystä koskevan Rion julistuksen 14 ja 15 periaatetta silmällä pitäen toimenpiteistä, joilla minimoidaan ja mahdollisuuksien mukaan lopetetaan POP-yhdisteiden ympäristöön pääsy mahdollisimman nopeasti. Siinä vahvistetaan myös säännökset näistä aineista koostuvalle, niitä sisältävälle ja niiden saastuttamalle jätteelle.
               
               
                  Ehdotuksella muutetaan POP-asetuksen liitteitä IV ja V, jotta unioni voi noudattaa Tukholman yleissopimuksen ja POP-pöytäkirjan mukaisia sitoumuksiaan ehdotuksen soveltamisalaan kuuluvien aineiden osalta.
               
            
            
               4.TALOUSARVIOVAIKUTUKSET
            
            
               Ehdotettavasta toimenpiteestä ei odoteta aiheutuvan talousarviovaikutuksia Euroopan komissiolle. Sen vuoksi ei anneta säädökseen liittyvää rahoitusselvitystä. 
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               POP-asetuksen, myös sen jätettä koskevien säännösten, vaikutuksen ja tehokkuuden seurannasta säädetään jo asetuksessa. Näin ollen tässä ehdotuksessa ei esitetä lisätoimenpiteitä eikä ‑mekanismeja. Yhteenvetokertomuksia, jotka komissio laatii jäsenvaltioiden POP-asetuksen täytäntöönpanosta tekemän raportoinnin perusteella, julkaistaan säännöllisesti.
                  17
                
            
            
               •Selittävät asiakirjat
            
            
               
                  Koska ehdotettava oikeudellinen väline on asetus, jota sovelletaan sellaisenaan jäsenvaltioissa, selittävää asiakirjaa ei vaadita.
               
            
            
               •Ehdotukseen sisältyvien säännösten yksityiskohtaiset selitykset
            
            
               
                  1 artiklassa säädetään asetuksen (EU) 2019/1021 liitteiden IV ja V muuttamisesta.
               
               
                  2 artikla sisältää toimenpiteen voimaantuloa koskevat säännökset.
               
               
                  Liite sisältää erityiset säännökset asetuksen (EU) 2019/1021 liitteiden IV ja V muuttamisesta.
               
            
            
               2021/0340 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               pysyvistä orgaanisista yhdisteistä annetun Euroopan parlamentin ja neuvoston asetuksen (EU) 2019/1021 liitteiden IV ja V muuttamisesta
            
            
               (ETA:n kannalta merkityksellinen teksti)
            
         
         
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan,
            
            
               ottavat huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               ottavat huomioon Euroopan talous- ja sosiaalikomitean lausunnon
                  18
               , 
            
            
               ottavat huomioon alueiden komitean lausunnon
                  19
               , 
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               (1)Pysyvistä orgaanisista yhdisteistä annetulla Euroopan parlamentin ja neuvoston asetuksella (EU) 2019/1021
                  20
                pannaan unionin lainsäädännössä täytäntöön sitoumukset, jotka sisältyvät pysyviä orgaanisia yhdisteitä koskevaan Tukholman yleissopimukseen, jäljempänä ’yleissopimus’, ja vuonna 1979 tehtyyn valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen liittyvään pysyviä orgaanisia yhdisteitä koskevaan pöytäkirjaan. Yleissopimus hyväksyttiin yhteisön puolesta neuvoston päätöksellä 2006/507/EY
                  21
                ja pöytäkirja yhteisön puolesta neuvoston päätöksellä 2004/259/EY
                  22
               .
            
            
               (2)Yleissopimuksen sopimuspuolten konferenssin 4 päivän ja 15 päivän toukokuuta 2015 välisenä aikana pidetyssä seitsemännessä kokouksessa sovittiin, että pentakloorifenoli ja sen suolat ja esterit, jäljempänä ’pentakloorifenoli’, lisätään yleissopimuksen liitteeseen A. Yleissopimuksen sopimuspuolten konferenssin 29 päivän huhtikuuta ja 10 päivän toukokuuta 2019 välisenä aikana pidetyssä yhdeksännessä kokouksessa sovittiin, että dikofoli sekä perfluorioktaanihappo (PFOA), sen suolat ja PFOA:n kanssa samankaltaiset yhdisteet lisätään yleissopimuksen liitteeseen A. Näiden yleissopimukseen tehtyjen muutosten perusteella ja kyseisiä aineita sisältävän jätteen yleissopimuksen määräysten mukaisen käsittelyn varmistamiseksi on tarpeen muuttaa myös asetuksen (EU) 2019/1021 liitteitä IV ja V sisällyttämällä liitteisiin pentakloorifenoli, dikofoli ja perfluorioktaanihappo (PFOA), sen suolat ja PFOA:n kanssa samankaltaiset yhdisteet sekä vahvistamalla niitä koskevat pitoisuusrajat.  
            
            
               (3)Pentakloorifenoli oli aiemmin lisätty Euroopan parlamentin ja neuvoston asetuksen (EY) N:o 850/2004
                  23
                liitteisiin IV ja V komission asetuksella (EU) 2019/636
                  24
                niin, että sitä koskeva liitteen IV arvo oli 100 mg/kg ja liitteen V arvo oli 1 000 mg/kg. Asetus (EY) N:o 850/2004 kumottiin asetuksella (EU) 2019/1021, mutta pentakloorifenoli jätettiin tahattomasti pois jälkimmäisestä asetuksesta. Siksi asetuksen (EU) 2019/1021 liitteitä IV ja V on tarpeen muuttaa pentakloorifenolin sisällyttämiseksi niihin.
            
            
               (4)Asetuksen (EU) 2019/1021 liitteet IV ja V sisältävät jo pitoisuusrajat seuraaville aineille tai aineryhmille: a) tetrabromidifenyylieetterin, pentabromidifenyylieetterin, heksabromidifenyylieetterin, heptabromidifenyylieetterin ja dekabromidifenyylieetterin pitoisuuksien summa (lukuun ottamatta dekabromidifenyylieetteriä, jota ei mainita kyseisen asetuksen liitteessä V), b) heksabromisyklododekaani, c) alkaanit C10–C13, kloori- (lyhytketjuiset klooratut parafiinit – SCCP:t) ja d) polyklooratut dibentso-para-dioksiinit ja dibentsofuraanit (PCDD/PCDF). Asetuksen (EU) 2019/1021 15 artiklan 2 kohdan mukaisesti on asianmukaista muuttaa liitteeseen IV sisältyviä kyseisten aineiden pitoisuusrajoja niiden raja-arvojen mukauttamiseksi tieteen ja tekniikan kehitykseen. Jotta varmistettaisiin yhdenmukaisuus asetuksen (EU) 2019/1021 liitteessä IV lueteltujen polybromidifenyylieetterien (PBDE-yhdisteet) luettelon kanssa, aine ”dekabromidifenyylieetteri” olisi sisällytettävä kyseisen asetuksen liitteessä V olevassa kolmannessa sarakkeessa lueteltuihin PBDE-yhdisteisiin. 
            
            
               (5)Dioksiinien kaltaisiksi PCB-yhdisteiksi (dl-PCB:t) kutsutulla 12 PCB-yhdisteen
                  25
                alaryhmällä on PCDD- ja PCDF-yhdisteitä läheisesti muistuttavia toksikologisia ominaisuuksia. Tämän vuoksi ja kaikkien asetuksessa (EU) 2019/1021 lueteltujen dioksiinien kaltaisten yhdisteiden yhteenlasketun vaikutuksen huomioon ottamiseksi on asianmukaista sisällyttää dl-PCB:t asetuksen (EU) 2019/1021 liitteissä IV ja V olevaan PCDD/PCDF-ryhmän merkintään. Kyseisen asetuksen liitteessä V olevaan 2 osaan sisältyvää toksisuusekvivalenttikertoimien arvojen luetteloa olisi myös muutettava niin, että siihen sisällytetään yksittäisten dl-PCB:iden arvot.
            
            
               (6)Asetuksen (EU) 2019/1021 liitteisiin IV ja V ehdotettavat pitoisuusrajat on määritetty samoilla menetelmillä, joita käytettiin pitoisuusrajojen määrittämisessä (EY) N:o 850/2004 liitteiden IV ja V aikaisempien muutosten yhteydessä. Ehdotettavilla pitoisuusrajoilla pitäisi saavuttaa terveyden ja ympäristön suojelun korkeaa tasoa koskeva tavoite, johon liittyy asianomaisten aineiden hävittäminen tai palautumaton muuntaminen. Näissä raja-arvoissa olisi myös otettava huomioon Euroopan vihreän kehityksen ohjelmassa
                  26
                vahvistettu ilmastoneutraalin kiertotalouden toteutumista koskeva laajempi poliittinen tavoite.  
            
            
               (7)Sen vuoksi asetusta (EU) 2019/1021 olisi muutettava.
            
            
               (8)On syytä varmistaa, että yrityksille ja toimivaltaisille viranomaisille jää riittävästi aikaa mukautua uusiin vaatimuksiin,
            
            
               OVAT HYVÄKSYNEET TÄMÄN ASETUKSEN:
            
            
            
               1 artikla 
               
            
               Muutetaan asetuksen (EU) 2019/1021 liitteet IV ja V tämän asetuksen liitteen mukaisesti.  
            
         
         
            
               2 artikla 
               
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tätä asetusta sovelletaan [julkaisutoimisto lisää päivämäärän, joka on kuusi kuukautta sen jälkeen, kun asetus on julkaistu Euroopan unionin virallisessa lehdessä] alkaen. 
            
            
                 
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puheenjohtaja
                        Puheenjohtaja 
               
            
         
         
            
                  
                     (1)
                  
                        Euroopan parlamentin ja neuvoston asetus (EU) 2019/1021, annettu 20 päivänä kesäkuuta 2019, pysyvistä orgaanisista yhdisteistä (uudelleenlaadittu) (EUVL L 169, 25.6.2019, s. 45).
               
               
                  
                     (2)
                  
                        Neuvoston päätös 2006/507/EY, tehty 14 päivänä lokakuuta 2004, pysyviä orgaanisia yhdisteitä koskevan Tukholman yleissopimuksen hyväksymisestä Euroopan yhteisön puolesta (EUVL L 209, 31.7.2006, s. 1).
               
               
                  
                     (3)
                  
                        Neuvoston päätös 2004/259/EY, tehty 19 päivänä helmikuuta 2004, valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvän pysyviä orgaanisia yhdisteitä koskevan pöytäkirjan hyväksymisestä Euroopan yhteisön puolesta (EUVL L 81, 19.3.2004, s. 35).
               
               
                  
                     (4)
                  
                        Euroopan parlamentin ja neuvoston asetus (EU) N:o 649/2012, annettu 4 päivänä heinäkuuta 2012, vaarallisten kemikaalien viennistä ja tuonnista (EUVL L 201, 27.7.2012, s. 60).
               
               
                  
                     (5)
                  
                        COM(2020) 667 final.
               
               
                  
                     (6)
                  
                        COM(2019) 640 final.
               
               
                  
                     (7)
                  
                        COM(2020) 98 final.
               
               
                  
                     (8)
                  
                        COM(2021) 400 final.
               
               
                  
                     (9)
                  
                        COM(2018) 32.
               
               
                  
                     (10)
                  
                        
                  https://ec.europa.eu/info/sites/info/files/summary-report-public-consultation-chemical-product-waste-legilsation.pdf
                     
               
               
                  
                     (11)
                  
                        Kuten vaikutustenarvioinnin 3.1 kohdassa selitetään, tämä on täysin hypoteettinen nykyisen kehityksen mukaista skenaariota koskeva toimintavaihtoehto, koska näiden aineiden luetteleminen on pakollista ja niiden jättäminen pois liitteestä IV tarkoittaisi, että EU ei kykenisi täyttämään POP-yhdisteitä sisältävän jätteen ympäristön kannalta asianmukaisen käsittelyn varmistamista koskevaa velvoitettaan.   
               
               
                  
                     (12)
                  
                        Dioksiinien kaltaisten PCB-yhdisteiden osalta arvioinnissa käsitellään niiden sisällyttämistä dioksiineja ja furaaneja koskevaan raja-arvoon.  
               
               
                  
                     (13)
                  
                        POP-asetuksen liitteeseen IV sisältyvät nykyiset perusskenaarion arvot.
               
               
                  
                     (14)
                  
                        Tai liitteessä I lueteltujen PBDE-yhdisteiden summan arvo seosten tai esineiden osalta, jos se on kyseisenä ajankohtana korkeampi.
               
               
                  
                     (15)
                  
                        Vaikutustenarvioinnissa tarkasteltiin alavaihtoehtoja 3 ja 4, jotka sisältävät ylimääräisen, erityisen alhaisemman arvon maahan levitettävälle jätteelle. Alavaihtoehtoja ei kuitenkaan säilytetty niiden suhteettoman vaikutuksen ja välineen asianmukaisuutta koskevien seikkojen vuoksi (muu erillinen lainsäädäntö vaikuttaa asianmukaisemmalta). Ks. tämän vaikutustenarvioinnin 5.2 kohta.
                        
               
               
                  
                     (16)
                  
                        Vaihtoehdot 2 ja 3 eivät sisällä numeerisia arvoja, vaan ne kuvaavat eri lähestymistapoja dl-PCB:iden raja-arvon määrittämiseen.
               
               
                  
                     (17)
                  
                        
                  https://ec.europa.eu/environment/chemicals/international_conventions/index_en.htm
               
               
                  
                     (18)
                  
                        EUVL C , , s. .
               
               
                  
                     (19)
                  
                        EUVL C , , s. .
               
               
                  
                     (20)
                  
                        Euroopan parlamentin ja neuvoston asetus (EU) 2019/1021, annettu 20 päivänä kesäkuuta 2019, pysyvistä orgaanisista yhdisteistä (uudelleenlaadittu) (EUVL L 169, 25.6.2019, s. 45).
               
               
                  
                     (21)
                  
                        Neuvoston päätös 2006/507/EY, tehty 14 päivänä lokakuuta 2004, pysyviä orgaanisia yhdisteitä koskevan Tukholman yleissopimuksen hyväksymisestä Euroopan yhteisön puolesta (EUVL L 209, 31.7.2006, s. 1).
               
               
                  
                     (22)
                  
                        Neuvoston päätös 259/2004/EY, tehty 19 päivänä helmikuuta 2004, valtiosta toiseen tapahtuvaa ilman epäpuhtauksien kaukokulkeutumista koskevaan vuoden 1979 yleissopimukseen liittyvän pysyviä orgaanisia yhdisteitä koskevan pöytäkirjan hyväksymisestä Euroopan yhteisön puolesta (EUVL L 81, 19.3.2004, s. 35).
               
               
                  
                     (23)
                  
                        Euroopan parlamentin ja neuvoston asetus (EY) N:o 850/2004, annettu 29 päivänä huhtikuuta 2004, pysyvistä orgaanisista yhdisteistä sekä direktiivin 79/117/ETY muuttamisesta (EUVL L 158, 30.4.2004, s. 7).
               
               
                  
                     (24)
                  
                        Komission asetus (EU) 2019/636, annettu 23 päivänä huhtikuuta 2019, pysyvistä orgaanisista yhdisteistä annetun Euroopan parlamentin ja neuvoston asetuksen (EY) N:o 850/2004 liitteiden IV ja V muuttamisesta (EUVL L 109, 24.4.2019, s. 6).
               
               
                  
                     (25)
                  
                        PCB 77, PCB 81, PCB 105, PCB 114, PCB 118, PCB 123, PCB 126, PCB 156, PCB 157, PCB 167, PCB 169 ja PCB 189.
               
               
                  
                     (26)
                  
                        COM(2019) 640 final.  
               
            
      
    ---documentbreak--- 
      
         
               EUROOPAN KOMISSIO
            Bryssel 28.10.2021
            COM(2021) 656 final
            
            LIITE
            asiakirjaan
            EhdotusEUROOPAN PARLAMENTIN JA NEUVOSTON ASETUKSEKSI
            pysyvistä orgaanisista yhdisteistä annetun Euroopan parlamentin ja neuvoston asetuksen (EU) 2019/1021 liitteiden IV ja V muuttamisesta
            {SEC(2021) 379 final} - {SWD(2021) 299 final} - {SWD(2021) 300 final} - {SWD(2021) 301 final}
            
               
         
         
            
               LIITE
            
            
               Muutetaan liitteet IV ja V seuraavasti:
            
            
               1) Muutetaan liite IV seuraavasti:
            
            
               a) lisätään taulukkoon rivit seuraavasti:
            
            
            
                     
                        ”Pentakloorifenoli ja sen suolat ja esterit
                     
                  
                  
                     
                        87-86-5 ja muut
                     
                  
                  
                     
                        201-778-6 ja muut
                     
                  
                  
                     
                        100 mg/kg
                     
                  
               
                     
                        Dikofoli 
                     
                  
                  
                     
                        115-32-2
                     
                  
                  
                     
                        204-082-0
                     
                  
                  
                     
                         50 mg/kg
                     
                  
               
                     
                        Perfluorioktaanihappo (PFOA), sen suolat ja PFOA:n kanssa samankaltaiset yhdisteet
                     
                  
                  
                     
                        335-67-1 ja muut
                     
                  
                  
                     
                        206-397-9 ja muut
                     
                  
                  
                     
                        1 mg/kg 
                     
                     
                        (PFOA ja sen suolat), 
                     
                     
                        40 mg/kg
                     
                     
                        (PFOA:n kanssa samankaltaiset yhdisteet)”
                     
                  
               
            
               b) korvataan ainetta ”Alkaanit C10–C13, kloori- (lyhytketjuiset klooratut parafiinit – SCCP)” koskeva rivi seuraavasti:
            
            
            
                     
                        ”Alkaanit C10–C13, kloori- (lyhytketjuiset klooratut parafiinit – SCCP)
                     
                  
                  
                     
                        85535-84-8
                     
                  
                  
                     
                        287-476-5
                     
                  
                  
                     
                        1 500 mg/kg”
                     
                  
               
            
               c) korvataan aineita ”Tetrabromidifenyylieetteri C12H6Br4O”, ”Pentabromidifenyylieetteri C12H5Br5O”, ”Heksabromidifenyylieetteri C12H4Br6O”, ”Heptabromidifenyylieetteri C12H3Br7O” ja ”Dekabromidifenyylieetteri C12Br10O” koskevat rivit seuraavasti:
            
            
            
                     
                        ”Tetrabromidifenyylieetteri C12H6Br4O
                     
                  
                  
                     
                        40088-47-9
                     
                     
                        ja muut
                     
                  
                  
                     
                        254-787-2
                     
                     
                        ja muut
                     
                  
                  
                     
                  
                  
                     
                        Tetrabromidifenyylieetterin, pentabromidifenyylieetterin, heksabromidifenyylieetterin, heptabromidifenyylieetterin ja dekabromidifenyylieetterin pitoisuuksien summa:  
                     
                     
                     
                        a) [julkaisutoimisto lisää seuraavassa kohdassa olevaa päivämäärää edeltävän päivän päivämäärän] saakka 500 mg/kg 
                     
                     
                        b) [julkaisutoimisto lisää päivämäärän, joka on viisi vuotta tämän asetuksen voimaantulopäivämäärästä] alkaen 200 mg/kg tai jos se on suurempi, näiden aineiden pitoisuuden summa, jos niitä esiintyy seoksissa ja esineissä, liitteen I neljännen sarakkeen 2 kohdan mukaisesti aineille tetrabromidifenyylieetteri, pentabromidifenyylieetteri, heksabromidifenyylieetteri, heptabromidifenyylieetteri ja dekabromidifenyylieetteri”
                     
                  
               
                     
                        Pentabromidifenyylieetteri C12H5Br5O
                     
                  
                  
                     
                        32534-81-9
                     
                     
                        ja muut
                     
                  
                  
                     
                        251-084-2
                     
                     
                        ja muut
                     
                  
                  
                     
                  
                  
                     
                  
               
                     
                        Heksabromidifenyylieetteri C12H4Br6O
                     
                  
                  
                     
                        36483-60-0
                     
                     
                        ja muut
                     
                  
                  
                     
                        253-058-6
                     
                     
                        ja muut
                     
                  
                  
                     
                  
                  
                     
                  
               
                     
                        Heptabromidifenyylieetteri C12H3Br7O
                     
                  
                  
                     
                        68928-80-3
                     
                     
                        ja muut
                     
                  
                  
                     
                        273-031-2
                     
                     
                        ja muut
                     
                  
                  
                     
                  
                  
                     
                  
               
                     
                        Bis(pentabromifenyyli)eetteri (dekabromidifenyylieetteri; dekaBDE) C12Br10O
                     
                  
                  
                     
                        1163-19-5
                     
                     
                        ja muut
                     
                  
                  
                     
                        214-604-9
                     
                     
                        ja muut
                     
                  
                  
                     
                  
                  
                     
                  
               
            
               d) korvataan aineita ”Polyklooratut dibentso-para-dioksiinit ja dibentsofuraanit (PCDD/PCDF)” koskeva rivi seuraavasti:
            
            
            
                     
                        ”Polyklooratut dibentso-para-dioksiinit ja dibentsofuraanit (PCDD/PCDF) ja dioksiinien kaltaiset polyklooratut bifenyylit (dl-PCB:t)
                     
                  
                  
                     
                  
                  
                     
                  
                  
                     
                        5 µg/kg (2)
                     
                     
                  
               
               (2) Raja-arvo lasketaan PCDD:n, PCDF:n ja dl-PCB:iden summana liitteessä V olevan 2 osan kolmannessa kohdassa olevassa taulukossa vahvistettujen toksisuusekvivalenttikertoimien mukaisesti.”
            
         
         
            
            
               e) korvataan ainetta ”Heksabromisyklododekaani” koskeva rivi seuraavasti:
            
            
            
                     
                        ”Heksabromisyklododekaani(4)
                     
                  
                  
                     
                        25637-99-4, 3194-55-6, 134237-50-6, 134237-51-7, 134237-52-8
                     
                  
                  
                     
                        247-148-4 221-695-9
                     
                  
                  
                     
                        500 mg/kg”
                     
                  
               
            
               2) Muutetaan liitteessä V oleva 2 osa seuraavasti:
            
            
               a) muutetaan toisessa kohdassa olevan taulukon toinen sarake ”Liitteessä IV lueteltujen aineiden enimmäispitoisuudet” seuraavasti:
            
            
            
               i) korvataan teksti ”Polyklooratut dibentso-para-dioksiinit ja dibentsofuraanit: 5 mg/kg;” seuraavasti: 
            
            
                ”Polyklooratut dibentso-para-dioksiinit ja dibentsofuraanit ja dioksiinien kaltaiset polyklooratut bifenyylit (dl-PCB:t): 5 mg/kg;”;
            
            
               ii) korvataan teksti ”Tetrabromidifenyylieetterin (C12H6Br4O), pentabromidifenyylieetterin (C12H5Br5O), heksabromidifenyylieetterin (C12H4Br6O) ja heptabromidifenyylieetterin (C12H3Br7O) pitoisuuksien summa: 10 000 mg/kg;” seuraavasti:
            
            
               ”Tetrabromidifenyylieetterin (C12H6Br4O), pentabromidifenyylieetterin (C12H5Br5O), heksabromidifenyylieetterin (C12H4Br6O), heptabromidifenyylieetterin (C12H3Br7O) ja dekabromidifenyylieetterin (C12Br10O) pitoisuuksien summa: 10 000 mg/kg;”;
            
            
               iii) lisätään tekstin ”Toksafeeni: 5 000 mg/kg.” jälkeen teksti seuraavasti: 
            
            
               ”Pentakloorifenoli ja sen suolat ja esterit: 1 000 mg/kg;
            
            
               Dikofoli: 5 000 mg/kg;
            
            
                Perfluorioktaanihappo (PFOA), sen suolat ja PFOA:n kanssa samankaltaiset yhdisteet: 50 mg/kg (PFOA ja sen suolat), 2 000 mg/kg (PFOA:n kanssa samankaltaiset yhdisteet).”;
            
            
            
                b) korvataan kolmas kohta seuraavasti: 
            
            
               ”Polykloorattujen dibentso-para-dioksiinien ja dibentsofuraanien (PCDD ja PCDF) sekä dioksiinien kaltaisten polykloorattujen bifenyylien (dl-PCB:t) enimmäispitoisuudet lasketaan seuraavien toksisuusekvivalenssikertoimien (TEF:t) mukaisesti: 
            
            
         
         
            
               PCDD:n, PCDF:n ja dl-PCB:iden toksisuusekvivalenttikertoimet (TEF:t)
            
            
                     
                        PCDD
                     
                  
                  
                     
                        TEF
                     
                  
               
                     
                        2,3,7,8-TeCDD 
                     
                  
                  
                     
                        1
                     
                  
               
                     
                        1,2,3,7,8-PeCDD 
                     
                  
                  
                     
                        1
                     
                  
               
                     
                        1,2,3,4,7,8-HxCDD 
                     
                  
                  
                     
                        0,1
                     
                  
               
                     
                        1,2,3,6,7,8-HxCDD 
                     
                  
                  
                     
                        0,1
                     
                  
               
                     
                        1,2,3,7,8,9-HxCDD 
                     
                  
                  
                     
                        0,1
                     
                  
               
                     
                        1,2,3,4,6,7,8-HpCDD 
                     
                  
                  
                     
                        0,01
                     
                  
               
                     
                        OCDD 
                     
                  
                  
                     
                        0,0003
                     
                  
               
                     
                        PCDF 
                     
                  
                  
                     
                        TEF
                     
                  
               
                     
                        2,3,7,8-TeCDF 
                     
                  
                  
                     
                        0,1
                     
                  
               
                     
                        1,2,3,7,8-PeCDF 
                     
                  
                  
                     
                        0,03
                     
                  
               
                     
                        2,3,4,7,8-PeCDF 
                     
                  
                  
                     
                        0,3
                     
                  
               
                     
                        1,2,3,4,7,8-HxCDF 
                     
                  
                  
                     
                        0,1
                     
                  
               
                     
                        1,2,3,6,7,8-HxCDF
                     
                  
                  
                     
                        0,1
                     
                  
               
                     
                        1,2,3,7,8,9-HxCDF
                     
                  
                  
                     
                        0,1
                     
                  
               
                     
                        2,3,4,6,7,8-HxCDF
                     
                  
                  
                     
                        0,1
                     
                  
               
                     
                        1,2,3,4,6,7,8-HpCDF
                     
                  
                  
                     
                        0,01
                     
                  
               
                     
                        1,2,3,4,7,8,9-HpCDF
                     
                  
                  
                     
                        0,01
                     
                  
               
                     
                        OCDF 
                     
                  
                  
                     
                        0,0003
                     
                  
               
                     
                        dl-PCB:t
                     
                  
                  
                     
                        TEF
                     
                  
               
                     
                        PCB 77
                     
                  
                  
                     
                        0,0001
                     
                  
               
                     
                        PCB 81
                     
                  
                  
                     
                        0,0003
                     
                  
               
                     
                        PCB 105
                     
                  
                  
                     
                        0,00003
                     
                  
               
                     
                        PCB 114
                     
                  
                  
                     
                        0,00003
                     
                  
               
                     
                        PCB 118
                     
                  
                  
                     
                        0,00003
                     
                  
               
                     
                        PCB 123
                     
                  
                  
                     
                        0,00003
                     
                  
               
                     
                        PCB 126
                     
                  
                  
                     
                        0,1
                     
                  
               
                     
                        PCB 169
                     
                  
                  
                     
                        0,03
                     
                  
               
                     
                        PCB 156
                     
                  
                  
                     
                        0,00003
                     
                  
               
                     
                        PCB 157
                     
                  
                  
                     
                        0,00003
                     
                  
               
                     
                        PCB 167
                     
                  
                  
                     
                        0,00003
                     
                  
               
                     
                        PCB 189
                     
                  
                  
                     
                        0,00003
                     
                  
               
               ”